projecte-aina/catalan_government_crawling huggingface dataset:
El passat dia 22 d'octubre va tenir lloc la 10a reunió de la Comissió Interdepartamental de Transparència i Govern Obert, que va aprovar l'actualització de criteris de publicitat activa relatius a la contractació pública, els viatges dels als càrrecs, processos de selecció i Intervenció General.
Els membres de la Comissió van aprovar diverses actualitzacions en els criteris de publicitat activa:
-Actualització dels Criteris de publicitat activa de la llei 19/2014, del 29 de desembre, de transparència, accés a la informació pública i bon govern en matèria de contractació pública.
-Modificació dels Criteris de publicació en relació amb els viatges a l'estranger del president o presidenta de la Generalitat de Catalunya, dels consellers i conselleres del Govern i dels alts càrrecs i personal directiu de l'Administració de la Generalitat de Catalunya i de les entitats del seu sector públic
-Aprovació per unanimitat dels assistents la modificació dels Criteris de publicació dels resultats dels processos de selecció i provisió temporal de personal oberts a la participació de persones sense vinculació a l'Administració de la Generalitat de Catalunya (art. 9.1.e de la llei 19/2014)
-Aprovació per unanimitat dels assistents l'actualització dels Criteris de publicitat activa de la Llei 19/2014, del 29 de desembre, de transparència, accés a la informació pública i bon govern en relació amb matèries competència de la Intervenció General
-Acord per unanimitat dels assistents suspendre, per un termini de 9 mesos, la vigència dels Criteris de publicació de les llistes per a accedir als processos de formació de la lletra g) de l'article 9.1 de la llei 19/2014, de 29 de desembre, de transparència, accés a la informació pública i bon govern.
La Comissió Interdepartamental de Transparència i Govern Obert (CITGO), té com a principal funció aprovar i avaluar les estratègies i directrius per garantir el compliment de la normativa de transparència i govern obert per part dels departaments de l'Administració de la Generalitat, els organismes, les entitats de dret públic, les societats amb participació majoritària o vinculades, les fundacions del sector públic i els consorcis de l'Administració de la Generalitat.
El passat dia 10 d'octubre es va celebrar la Jornada de Govern Obert per a electes i tècnics del món local, una trobada organitzada pel Consorci d'Administració Oberta de Catalunya, en col·laboració amb la Diputació de Barcelona i la Secretaria de Transparència i Govern Obert.
El conseller d'Acció Exterior, Relacions Institucionals i Transparència, Alfred Bosch, va inaugurar la trobada, indicant que la corrupció és encara malauradament un mal massa gran, però que la transparència i el govern obert són la millor vacuna preventiva contra ella.
La trobada fou seguida per prop de 250 assistents amb una destacada presència de càrrecs electes, i amb un eslogan engrescador:, que pretenia fer entendre que la transparència governamental ha de ser com l'aigua: fluïr, ser transparent i abarcar-ho tot.
La ponència inaugural de la Jornada va anar a càrrec de Helen Darbishire, fundadora de l'associació Access Info, dedicada a promoure el dret d'accés a la informació, i membre de l'Open Government Partnership (OGP), una organització de nivell mundial que impulsa les polítiques de govern obert.
Darbishire va explicar el funcionament de l'OGP així com la rellevància i l'impacte que exerceixen les seves recomanacions, sobretot en el nivell dels governs no estatals, atesa la proximitat d'aquests amb la ciutadania i la seva capacitat d'actuar davant dels reptes que ens afecten: canvi climàtic, educació, salut, migracions o gènere.
Alhora, va indicar que l'OGP està intentant alinear les seves tasques amb els objectius de desenvolupament sostenible prioritzats per les Nacions Unides.
La trobada va continuar amb la participació de diversos ponents que van explicar als nous càrrecs els principis a partir dels quals treballar, a la seva comunitat, la transparència, les dades obertes i la participació.
També es va fer una presentació de la Xarxa de Governs Transparents, instrument col·laboratiu entre administracions que pretén millorar l'obertura de govern a tots els nivells, i la participació ciutadana, així com les bones pràctiques que proporciona.
La jornada es va acabar amb una sessió sobre els reptes pendents i una taula rodona de càrrecs electes.
Nació Digital entrevista la Directora General de Transparència i Dades Obertes, Núria Espuny, que incideix en el fet que les tasques que actualment es fan per tal de transparentar el govern i fer-lo accessible a la ciutadania, tindran uns resultats ben visibles en el futur.
Espuny destaca que l'accés a la informació és un dels elements fonamentals per a transparentar, que és la intenció del govern.
Indica que publicar no és el mateix que transparentar, ja que feia anys que es publicava al Diari Oficial de la Generalitat (DOGC) el pressupost del Govern, però era difícil d'entendre.
Ara amb unes aplicacions interactives és més fàcil i es poden fer comparatives.
Es tracta d'adaptar el llenguatge administratiu al del ciutadà.
L'accés a la informació, apunta Espuny, serà un dels motors importants de l'economia i d'altres àmbits, per crear noves eines i generar valor, o per millorar els que ja existeixen.
El Departament de Treball, Afers Socials i Família obre el procés participatiu per a la Interculturalitat que vol expressar el compromís dels actors institucionals, socials, econòmics, polítics i de la ciutadania per a la incorporació de la perspectiva intercultural en l'acció pública.
En conseqüència, el Pacte vol recollir tant els compromisos del Govern com de tota la societat catalana per afavorir a la igualtat, el coneixement i reconeixement de la diversitat i el foment de la interacció positiva en tots els àmbits.
Perquè aquest és el camí per assolir un sentit de pertinença a la cultura pública comuna que abasti a totes les persones que vivim a Catalunya.
El proper 10 d'octubre se celebra la Jornada de Govern Obert per a electes i tècnics del món local, una trobada organitzada pel Consorci d'Administració Oberta de Catalunya, en col·laboració amb la Diputació de Barcelona i la Secretaria de Transparència i Govern Obert.
La jornada per conèixer els recursos i els serveis que la Xarxa de Governs Transparents posa a la disposició dels nous càrrecs electes en l'àmbit de la transparència, participació ciutadana, dades obertes i bon govern.
La Jornada de Govern Obert per a electes i tècnics té per objectiu informar de les obligacions i nous reptes en transparència mitjançant diferents ponències en àmbits tant rellevants com la transparència i les dades obertes, la participació ciutadana, o l'avaluació, i la integritat.
Podeu consultar el programa de la jornada i reservar la vostra plaça per assistir-hi
L'acte, organitzat per Amical Wikimedia i la Secretaria de Transparència i Govern Obert, s'estructurarà en dues parts.
En primer lloc s'oferirà un conjunt de presentacions de petita durada sobre l'estratègia i el tractament de dades obertes.
De la mà dels propis gestors, s'explicaran les possibilitats i usos tant del Portal de Dades Obertes de Catalunya com de Wikidata, projecte germà de la Viquipèdia que gestiona una base de dades obertes editada col·laborativament.
Seguidament, es desenvoluparà la marató de dades pròpiament dita.
En aquesta hi participaran diversos perfils (analistes de dades, periodistes de dades, dissenyadors, programadors, etc.) que treballaran junts per a resoldre varis reptes plantejats per l'organització, així com per a explotar diferents conjunts de dades amb les eines i recursos disponibles tant a Wikidata com al Portal de Dades Obertes de Catalunya.
Podeu consultar els detalls de l'esdeveniment i confirmar la vostra assistència a través del formulari d'inscripció.
Per participar plenament a la jornada es demana que els participants portin un ordinador portàtil.
L'organització proveirà wifi, de càtering i donarà uns obsequis als participants com a mostra d'agraïment.
La Revista Española de Transparencia publica un article d'Òliver Garcia, analista en matèria de transparència i bon govern, comparant les diferències i similituds entre la Llei 19/2013, de 9 de desembre, i la Llei 19/2014, de 29 de desembre de Transparència, accés a la informació pública i govern obert pel que fa al concepte d'informació pública.
L'article destaca que existeix una certa indefinició o ambigüitat quant el concepte d'informació pública en les lleis estatal i catalana dedicades a la transparència, l'accés a la informació pública i el bon govern.
El concepte és tractat en ambdues lleis de manera que no ofereix significats tancats, i per tant dona peu a problemes interpretatius en el moment de resoldre les sol·licituds d'accés a la informació pública.
La col·laboració entre el Departament de Polítiques Públiques i el Departament d'Acció Exterior, Relacions Institucionals i Transparència ha permès simplificar el formulari de la sol·licitud d'accés a la informació (SAIP), amb un nou sistema de formularis web, més fàcils d'usar i accessibles des de qualsevol dispositiu.
Obtenir la informació pública és a partir d'ara més fàcil.
L'accés a la informació pública per part de la ciutadania és una prioritat per a l'Administració catalana, per aquesta raó, i amb l'objectiu d'avançar en la implementació d'uns serveis públics digitals dissenyats perquè tothom els pugui utilitzar d'una manera fàcil i intuïtiva, el Departament de Polítiques Digitals i Administració Pública està impulsant diferents línies de treball per millorar els serveis públics digitals que s'estan oferint a la ciutadania.
Una de les línies d'actuació és la millora dels formularis de sol·licitud perquè que siguin més fàcils d'usar i entenedors i que facilitin que qualsevol persona els pugui omplir des de qualsevol dispositiu i sense necessitat d'habilitats administratives.
En aquest sentit, la Secretària d'Administració i Funció Pública ha desenvolupat un entorn per a la creació de formularis web (html) que substituiran els antics formularis pdf, que eren incompatibles amb els telèfons mòbils, tauletes o ordinadors amb el sistema operatiu Linux.
Aquest formularis, a més, són fàcilment configurables i això permet es puguin publicar nous serveis de manera ràpida.
El formulari de sol·licitud d'accés a la informació pública de la secretaria de Transparència i Govern Obert és un dels primers construïts amb aquest sistema.
El nou formulari d'aquest tràmit permet contactar l'Administració de manera més senzilla i segura, sense haver de descarregar cap document a l'ordinador.
Les persones usuàries poden validar el tràmit de forma senzilla fent servir un certificat digital o l'idCAT Mòbil.
El compromís amb la transparència i el dret d'accés a la informació
El dret d'accés és el dret que tenen les persones a demanar i obtenir la informació pública disponible a les administracions en raó de la seva activitat o perquè l'han recollit d'altres entitats o empreses.
Des de l'aprovació de la Llei de Transparència, l'any 2014, la ciutadania pot consultar tot allò que la Generalitat publica sobre l'activitat dels seus departaments i sobre la gestió dels recursos públics.
Ara bé, si no troba la informació que necessita, o no la troba de manera accessible i comprensible, també s'ofereix la possibilitat de realitzar com a tràmit la sol·licitud d'accés a la informació.
El nou tràmit electrònic es pot fer totalment en línia sense descarregar cap fitxer
La direcció general de Contractació Pública posar en marxa un procés participatiu vigent fins el proper dia 14 de setembre, que té com a objectiu obtenir informació, idees i propostes sobre com portar a terme els objectius de l'estratègia catalana de millora de la compra pública.
El procés permetrà, mitjançant un qüestionari que poden omplir totes aquelles persones que hi estiguin interessades, fer aportacions a cinc eixos detectats:
El procés participatiu s'adreça específicament a empreses, centrals de compres, entitats del tercer sector, empreses d'economia social, empreses contractistes de l'Administració, organitzacions sindicals, associacions empresarials, col·legis professionals, administracions públiques, universitats, entitats del tercer sector social.
Els participants hauran de proposar accions o actuacions per al compliment dels objectius de l'estratègia responent les preguntes dels corresponents qüestionaris.
El procés i les aportacions en línia poden fer-se fins el proper dia 14 de setembre.
L'administració prepara una estratègia per fer front a un nou model d'economia productiva
Amb entrada en vigor a partir del dia 1 de juny, aquesta nova instrucció permet continuar amb la tramitació de sol·licituds d'accés a la informació pública des del punt (moment i tipus de tràmit) en què es van aturar
El Butlletí Oficial de l'Estat (BOE) del dissabte 23 de maig de 2020 publica la Resolució del 20 de maig de 2020, del Congrés dels Diputats, per la qual s'ordena la publicació de l'Acord d'autorització de la pròrroga de l'estat d' alarma declarat pel Reial Decret 463/2020, de 14 de març.
La pròrroga s'estendrà fins al proper dia 7 de juny.
Tanmateix, però, l'acord desè d'aquest Acord d'autorització de pròrroga deroga, amb efectes des de l'1 de juny de 2020, la Disposició Addicional Tercera del Reial Decret 463/2020, relativa a la suspensió del terminis administratius.
Per tant, des de l'1 de juny, el còmput de tots els terminis que, de conformitat amb la Llei 19/2014, del 29 de desembre, són aplicables per a la tramitació de les sol·licituds d'accés a informació pública, i que hagin estat suspesos, es reprendran en el moment i tràmit en què varen ser suspesos.
Tot i que la Secretaria de Transparència i Govern Obert (Nota informativa de 29 d'abril de 2020) ha recomanat a les unitats d'informació de seguir tramitant, durant la vigència estat d'alarma, les sol·licituds d'accés que havien entrat abans de l'inici de l'estat d'alarma, o que hagin entrat posteriorment, per via telemàtica, cal advertir doncs que a partir del proper dilluns 1 de juny és preceptiu tramitar i resoldre amb normalitat les sol·licituds d'accés.
El còmput del termini concret per a interposar recursos en via administrativa no es reprendrà, sinó que es reiniciarà, també a partir de l'1 de juny, d'acord amb la Disposició addicional vuitena del Reial Decret-llei 11/2020, de 31 de març.
Segueix vigent fins a la finalització de l'estat d'alarma el que disposa l'article 12 del Decret Llei 7/2020, de 17 de març, de mesures urgents en matèria de contractació pública, de salut i gestió de residus sanitaris, de transparència, de transport públic i en matèria tributària i econòmica, que estableix que "durant el temps que estiguin vigents les disposicions i mesures de contenció adoptades, i que es puguin adoptar, per fer front a la prevenció i el control de la infecció pel SARS-CoV-2, les sol·licituds d'accés a la informació pública es poden presentar, únicament, per mitjans electrònics. ".
A partir del mes d'octubre, el Departament d'Agricultura inicia la segona ronda de sessions participatives per plantejar les actuacions prioritàries per a cada territori a fi d'assolir els reptes de l'alimentació de Catalunya.
Aquest procés participatiu, obert a tota la ciutadania, s'emmarca dins els treballs d'elaboració del Pla Estratègic de l'Alimentació de Catalunya (PEAC).
Els objectius d'aquesta fase del procés participatiu són:
En relació amb l'alimentació, tothom té alguna cosa a dir-hi, i, per tant, se cerca la participació de la ciutadania en general, però s'interpel·len especialment:
Totes les sessions es realitzaran en línia, i en cal inscripció prèvia mitjançant la pàgina web participa.gencat.cat, on també es podran fer arribar propostes, donar suport a les ja existents i consultar tots els materials del procés.
La finalitat d'aquestes sessions és buscar amb els actors locals les estratègies més adequades per a cada territori.
Els debats territorials tenen lloc al llarg del mes d'octubre els dies següents:
Com a punt de partida del procés participatiu, durant el mes de maig es va llançar un qüestionari per prioritzar els objectius que hauria d'abordar el Pla Estratègic de l'Alimentació de Catalunya.
A partir d'aquesta priorització, durant el mes de juny es van realitzar 7 sessions de debat en línia: cinc sessions obertes a tota la ciutadania per treballar sobre els eixos en els quals s'estructura el Pla, i dues sessions dirigides a dos col·lectius específics: el jovent i les dones del món rural i marítim.
En els debats van participar un total de 107 persones de 56 municipis diferents.
La majoria de participants (37%) ho feien com a consumidors, seguits del sector productiu (24%) i de la indústria agroalimentària (18%).
A les sessions es van recollir 354 propostes, que, sumades a les que la ciutadania ha pujat directament a la pàgina web, fan un total de 430 propostes.
Els àmbits que han rebut més propostes han estat:
Al final del procés, s'informarà sobre els resultats i els impactes que han tingut totes les aportacions, que es podran consultar a la pàgina web del procés.
El Departament d'Agricultura organitza noves sessions per treballar accions adequades per a cada territori
Planificar, executar i avaluar els processos de participació
Guia per incorporar la ciutadania a les polítiques de la Generalitat
Darrerament, són moltes les institucions i les persones que s'han interessat per la participació.
També han proliferat experiències concretes que permeten valorar-ne la seva aplicació pràctica.
La participació s'ha convertit en una moda: tothom en parla.
Tot i que no tothom sap ni com dur-la a terme ni quines són les raons d'aquest interès creixent.
Aquesta guia vol ser un ajut per a tots els que creuen en la participació, però necessiten algunes recomanacions per no caure en els seus paranys.
Es tracta d'un document obert: no fixa un procediment detallat, ja que cada procés tindrà les seves peculiaritats, però dibuixa els eixos, els principis, les condicions i els criteris principals que fan que un procés de participació sigui de qualitat i produeixi resultats efectius.
Una experiència que ens ha ajudat a passar de la teoria a la pràctica i que, a més, ens permet basar les nostres recomanacions en una realitat concreta i tangible en què hem intervingut directament.
Es tracta, doncs, d'una guia feta pel Govern de Catalunya i que, tot i poder interessar en altres àmbits, està pensada per ser útil al Govern mateix.
El fet de ser una guia del Govern implica que se centra en la participació que aquest fomenta per al disseny i el desplegament de les seves polítiques públiques.
La iniciativa, la planificació i la responsabilitat dels processos són, per tant, governamentals.
Això no vol dir, ni molt menys, que la participació s'esgoti en aquesta aproximació, que no hi hagi participació al marge de la iniciativa governamental.
Afortunadament hi ha altres formes de participació, però no són objecte d'aquesta guia.
Guia de disseny d'espais deliberatius per a la participació ciutadana
Col·lecció Guies breus de participació ciutadana, núm. 1
La participació ciutadana és la incorporació de persones i xarxes socials a les decisions públiques.
La participació de qualitat requereix desenvolupar processos (seqüències ordenades de comunicació i diàleg) en espais (medi o suport on es desenvolupen els processos).
Aquesta guia, més que descriure els consells de participació actualment existents, ofereix recomanacions per aconseguir espais de deliberació útils i eficients i complementa la guia Planificar, executar i avaluar els processos participatius i altres guies de la mateixa col·lecció
Guia per a millorar la participació interna a les entitats
Col·lecció de guies breus de participació ciutadana, núm.9
Aquesta guia té com a finalitat contribuir a la millora de la participació a l'entitat de la qual formem part, aportant un enfocament positiu i realista.
Els diferents capítols ens aportaran eines i idees per a conèixer millor el nostre dia a dia per mitjà de la diagnosi sobre el funcionament democràtic del nostre projecte.
Amb aquesta informació sobre els diversos àmbits i problemàtiques vinculades a la participació, intentarem repensar possibles solucions o accions per a anar treballant en la nostra realitat.
És important tenir en compte que aquesta guia no dona receptes màgiques per a solucionar les problemàtiques per a fer participar a les persones, sinó que ofereix un punt de vista diferent per a aconseguir que hi hagi més implicació de les persones en la presa de decisions i que sigui de qualitat.
Perquè millorar la participació interna a les entitats?
La publicació Les dades obertes i la intel·ligència artificial, eines per a la igualtat de gènere permet a les lectores i els lectors prendre la temperatura al concepte d'igualtat de gènere, amb una visió actual, coral i crítica sobre la influència real de les noves tecnologies a les nostres societats, i en particular a les polítiques que incorporen la perspectiva de gènere.
L'equip de dones periodistes de Storydata coordina un volum d' entrevistes fetes a deu dones amb experiència i coneixements profunds sobre dos elements clau per al futur: la constatació de la importància i el potencial de les dades obertes, per una banda, i la mancança encara, per l'altra, de polítiques públiques fetes a partir de dades representatives de tota la societat i no tan sols del 50%.
En definitiva, el volum 7 de la col·lecció de Govern Obert ens aboca al debat i a la reflexió sobre com les dades obertes són també clau en la lluita contra la discriminació de gènere.
El seminari «El directiu públic i la ciutadania.
Lideratges compartits?» es va organitzar el passat mes de juny, en col·laboració amb l'Escola d'Administració Pública de Catalunya, com a espai de reflexió per al personal d'alta direcció del sector públic on dialogar sobre els reptes actuals de la qualitat democràtica.
El seminari es va plantejar els objectius següents:
Les reflexions més destacables sorgides del debat es poden consultar en el vídeo elaborat per la Secretaria de Transparència i Govern Obert, on experts i directius públics posen de manifest algunes idees remarcables: consideren que la qualitat democràtica vindrà marcada en el futur per la capacitat dels ciutadans de participar en els processos que els afecten.
En aquest context, els directius públics tenen un paper clau, perquè han de "córrer el risc" de compartir poder, per a prendre decisions encertades.
Fomentar la participació ciutadana és una part fonamental de la feina directiva: cal explicar la proposta, dialogar amb la ciutadania i donar una resposta adequada a les necessitats.
Aquesta inversió en la participació ciutadana retorna en capacitats més grans per al directiu per a emprendre noves accions i decisions polítiques.
És fonamental, per tant, que les parts creguin en la seva importància i capacitat de millorar l'actuació de l'Administració.
En el marc de la convocatòria de subvencions anual a recerques sobre qualitat democràtica DEMOC, s'organitzen tres reunions de treball per a presentar, fer el seguiment i tancar els projectes seleccionats.
Les trobades permeten obrir debat sobre el contingut i plantejament d'aquests per intentar aportar altres punts de vista, en especial dels professionals de les administracions públiques que tenen competència sobre les matèries a tractar, però també altres professionals que treballen sobre la matèria.